EUROPA-KOMMISSIONEN Bruxelles, den 6.8.2018 COM(2018) 554 final/2 CORRIGENDUM

Replaces COM(2018) 554 final of 19.7.2018.

Missing table of content added.

RAPPORT FRA KOMMISSIONEN TIL EUROPA-PARLAMENTET OG RÅDET om EGFL-udgifter



Alarmsystemet nr. 4-6/2018



RAPPORT FRA KOMMISSIONEN TIL EUROPA-PARLAMENTET OG RÅDET om EGFL-udgifter



Alarmsystemet nr. 4-6/2018 Indholdsfortegnelse 1.EGFL-budgetproceduren i 2018 2.Formålsbestemte indtægter til EGFL 3.Bemærkninger angående den foreløbige gennemførelse af EGFL-budgettet for 2018 3.1. Markedsforanstaltninger 3.1.1. Frugt og grøntsager (+ 73,6 mio. EUR) 3.1.2. Produkter fra vinsektoren (– 63,7 mio. EUR) 3.1.3. Salgsfremstød (– 24,2 mio. EUR) 3.1.4. Mælk og mejeriprodukter (+ 5,9 mio. EUR) 3.1.5. Svinekød, æg og fjerkrækød, biavl og andre animalske produkter (- 27,8 mio. EUR) 3.1.6. Skoleordning (- 25,2 mio. EUR) 3.2. Direkte betalinger 3.2.1. Afkoblede direkte betalinger (+ 6 574,7 mio. EUR) 3.2.2. Andre direkte betalinger (+ 46,2 mio. EUR) 3.3. Revision af landbrugsudgifter (- 124,0 mio. EUR) 4.Forbrug af formålsbestemte indtægter til EGFL

5.Konklusion bilag 1: Foreløbigt forbrug af EGFL-bevillinger pr. 30.4.2018 1.EGFL-budgetproceduren i 2018 EU's budget for 2018 blev vedtaget af Europa-Parlamentet den 30. november 2017. Budgettet omfattede forpligtelses- og betalingsbevillinger til Den Europæiske Garantifond for Landbruget (EGFL) på henholdsvis 43 235 mio. EUR og 43 189 mio. EUR til direkte betalinger og markedsrelaterede udgifter. Forskellen mellem forpligtelses- og betalingsbevillingerne skyldes, at der anvendes opdelte bevillinger til visse foranstaltninger, der gennemføres direkte af Kommissionen. Disse vedrører hovedsagelig salgsfremstød for landbrugsprodukter, politisk strategi og koordineringsforanstaltninger. 2.Formålsbestemte indtægter til EGFL Indtægter fra finansielle korrektioner i henhold til afgørelser om regnskabsafslutning og afgørelser om efterprøvende regnskabsafslutning og indtægter fra uregelmæssigheder betragtes som formålsbestemte indtægter, der skal anvendes til finansiering af EGFL-udgifter, jf. artikel 43 i forordning (EU) nr. 1306/2013. I henhold til disse bestemmelser kan formålsbestemte indtægter anvendes til at finansiere alle former for EGFL-udgifter. Hvis ikke alle disse indtægter anvendes i regnskabsåret, vil de automatisk blive fremført til det følgende regnskabsår . EGFL's budget for 2018 omfatter: ·Kommissionens seneste skøn over de bevillinger, der er behov for til finansiering af markedsforanstaltninger og direkte betalinger, ·skønnene over de formålsbestemte indtægter, der forventes opkrævet i løbet af regnskabsåret, ·og fremførslen af saldoen af formålsbestemte indtægter, der er til rådighed fra det foregående regnskabsår. Kommissionen tog i sit forslag til bevillinger på EGFL's budget for 2018 hensyn til de forventede samlede formålsbestemte indtægter og anmodede i forslaget til budget for 2018 om et bevillingsniveau, der er beregnet ved at trække de anslåede formålsbestemte indtægter fra det anslåede behov. Budgetmyndigheden vedtog EGFL-budgettet under hensyntagen til de forventede formålsbestemte indtægter. Ved udarbejdelsen af budgettet for 2018 anslog Kommissionen de disponible formålsbestemte indtægter til 1 475,9 mio. EUR, bestående af: ·de formålsbestemte indtægter, der forventes genereret i løbet af regnskabsåret 2018, og som blev anslået til 865,9 mio. EUR (henholdsvis 733,9 mio. EUR fra korrektioner som følge af den efterprøvede regnskabsafslutning og 132 mio. EUR fra uregelmæssigheder) ·de formålsbestemte indtægter, der skulle fremføres fra 2017 til 2018, og som blev anslået til 610 mio. EUR. Kommissionen afsatte disse anslåede indtægter på 1 475,9 mio. EUR til følgende ordninger:

·400 mio. EUR til driftsfondene for producentorganisationer i frugt- og grøntsagssektoren og ·1 075,9 mio. EUR til grundbetalingsordningen. Summen af de vedtagne bevillinger og de formålsbestemte indtægter til disse ordninger svarer til: ·872 mio. EUR til driftsfondene for producentorganisationer i frugt- og grøntsagssektoren og ·17 402 mio. EUR til grundbetalingsordningen. Af bilaget, der viser den foreløbige gennemførelse af 2018-budgettet, fremgår budgetbevillingerne på artikelniveau til frugt- og grøntsagssektoren og for afkoblede direkte betalinger uden hensyntagen til ovennævnte formålsbestemte indtægter. De viser vedtagne bevillinger for disse artikler, som beløber sig til henholdsvis 531,8 mio. EUR og 34 309,1 mio. EUR. Sammen med indtægterne til disse artikler er beløbene i budgettet for 2018 på i alt 931,8 mio. EUR for frugt og grøntsager og 35 385 mio. EUR for afkoblede direkte betalinger. 3.Bemærkninger angående den foreløbige gennemførelse af EGFL-budgettet for 2018 Af bilaget fremgår budgettets foreløbige gennemførelse i perioden fra den 16. oktober 2017 til den 30. april 2018. Dette gennemførelsesniveau sammenlignes med udgiftsprofilen i det varslingssystem, der blev indført i henhold til artikel 28 i Rådets forordning (EU) nr. 1306/2013. 3.1.Markedsforanstaltninger Udnyttelsen af bevillinger til interventioner på landbrugsmarkederne var 56,9 mio. EUR lavere end forventet. Når der tages hensyn til de formålsbestemte indtægter på 400 mio. EUR, der er afsat til frugt- og grøntsagssektoren, fremkommer der imidlertid et underforbrug på 176,4 mio. EUR sammenlignet med den beregnede udgiftsprofil. 3.1.1.Frugt og grøntsager (+ 73,6 mio. EUR) Når der tages hensyn til de formålsbestemte indtægter til denne sektor, ændres det tilsyneladende overforbrug til et underforbrug på – 45,9 mio. EUR eller – 4,9 % i forhold til profilen (jf. fodnote *) i bilaget). Hidtil har der kunnet observeres et langsommere tempo i gennemførelsen af støtten til "driftsfondene for producentorganisationer" og navnlig til "støtte til producentsammenslutninger", da denne støtte er under udfasning. Den nuværende gennemførelse foregriber dog ikke den endelige gennemførelse. 3.1.2.Produkter fra vinsektoren (– 63,7 mio. EUR) Gennemførelsesafvigelsen i forhold til profilen for denne budgetartikel skyldes hovedsagelig, at to medlemsstater, som har et betydeligt rammebeløb for vinstøtteprogrammerne, indtil videre har haft lavere udgifter. Kommissionens tjenestegrene overvåger nøje gennemførelsen. 3.1.3.Salgsfremstød (– 24,2 mio. EUR) På nuværende tidspunkt betragtes underforbruget som midlertidigt, og gennemførelsen overvåges nøje af Kommissionens tjenestegrene. 3.1.4.Mælk og mejeriprodukter (+ 5,9 mio. EUR) De aktuelle data viser et forholdsvist beskedent overforbrug med hensyn til udgifterne til mælk, men de seneste udbud vedrørende salg af offentlige lagre af skummetmælkspulver vil medføre et meget betydeligt overforbrug på budgetposten for oplagring i 2018 (mindst 35 mio. EUR).

3.1.5.Svinekød, æg og fjerkrækød, biavl og andre animalske produkter (- 27,8 mio. EUR) I de foregående år omfattede udgifterne for denne budgetartikel biavl og foranstaltninger for svinekødssektoren. I 2018 finansierer artiklen hjælpen til biavl og ekstraordinære foranstaltninger relateret til dyresygdomme. Dette års gennemførelsesmønster er derfor anderledes end den beregnede profil, der er baseret på tidligere års mønstre. 3.1.6.Skoleordning (- 25,2 mio. EUR) I skoleåret 2017/18 er skolefrugt- og skolemælksordningerne, der tidligere var adskilt, blevet sammenlagt. Udgiftsprofilen for denne budgetartikel 05 02 18 er udarbejdet på grundlag af gennemførelsesmønstret for de tidligere adskilte skoleordninger. Det tilsyneladende underforbrug skyldes, at betalingerne i år for tidligere ordninger fortsat bogføres under budgetartikel 05 02 08 (Frugt og grøntsager) og 05 02 12 (Mælk og mejeriprodukter). Når der ses på betalingerne under de tre budgetposter under et, er gennemførelsen en anelse bedre end forventet for profilen. 3.2.Direkte betalinger Forbruget af bevillinger til direkte betalinger oversteg forbrugsprofilen med 6 620,8 mio. EUR. Når der tages hensyn til de formålsbestemte indtægter, der er afsat til dette kapitel (1 075,9 mio. EUR), fremkommer der et overforbrug 5 783,3 mio. EUR. 3.2.1.Afkoblede direkte betalinger (+ 6 574,7 mio. EUR) Ovenstående gennemførelsesniveau angiver fremgang i gennemførelsesniveauet. Dette er imidlertid ikke helt retvisende, eftersom denne artikel finansieres gennem både de vedtagne budgetbevillinger og de formålsbestemte indtægter, hvorimod ovenstående kun sammenlignes med bevillingerne (NB: Se punkt 2 ovenfor for yderligere oplysninger). Fodnoten (*) i bilagets tabel over den foreløbige gennemførelse viser en sammenligning af forbruget og forbrugsprofilen med de samlede finansielle ressourcer, der er til rådighed. Den viser, at overskridelsen på udgiftsprofilen er på 5 737,2 mio. EUR eller + 16,2 %). Kommissionens tjenestegrene anser det for at være midlertidigt og forventer, at de afkoblede direkte betalinger ved udgangen af budgetåret vil være gennemført som planlagt. 3.2.2.Andre direkte betalinger (+ 46,2 mio. EUR) Gennemførelsen af andre direkte betalinger (som dækker ordninger såsom frivillig koblet støtte og ordningen for mindre landbrugere) er tæt på den forventede profil, og det forventes, at denne artikel ved udgangen af budgetåret vil være gennemført som planlagt. 3.3.Revision af landbrugsudgifter (- 124,0 mio. EUR) For budgetkapitel 05 07 indikerer underforbruget, at der blev foretaget færre betalinger i første del af regnskabsåret i forhold til gennemsnitsprofilen i de foregående år. Disse betalinger vedrører primært finansielle korrektioner til fordel for medlemsstaterne efter afgørelser om efterprøvende regnskabsafslutning eller finansiel regnskabsafslutning af foregående års regnskaber. 4.Forbrug af formålsbestemte indtægter til EGFL Tabellen i bilaget viser, at der ved udgangen af april 2018 var opkrævet formålsbestemte indtægter på 459,6 mio. EUR. Det drejer sig om: ·Indtægterne fra korrektioner som følge af regnskabsafslutningen og den efterprøvende regnskabsafslutning beløb sig til 377,7 mio. EUR, og der forventes stadig at indgå yderligere beløb inden regnskabsårets udgang. ·Indtægterne fra uregelmæssigheder beløb sig til 79,1 mio. EUR, idet det ligeledes forventes, at der indgår yderligere beløb inden regnskabsårets udgang, og ·de sidste indtægter fra mælkeafgiften på 2,8 mio. EUR. Når der tages hensyn til de formålsbestemte indtægter, der er fremført fra 2017 til 2018 (603,3 mio. EUR), var de samlede formålsbestemte indtægter, der var til rådighed den 30. april 2018 til finansiering af udgifter under EGFL, på 1 062,8 mio. EUR, og yderligere beløb forventes opkrævet i løbet af regnskabsåret.